Eksoten neuvolapalvelun numero muuttuu: 1. heinäkuuta alkaen neuvolan ajanvaraus- ja palvelunumero on 05 352 7260

Etelä-Karjalan sosiaali- ja terveyspiirin (Eksote) neuvolapalvelun numero yhdistyy 1. heinäkuuta hyvinvointi- ja terveysasemien kanssa samaan palvelunumeroon. Asiakkaiden palveluaika pysyy ennallaan.

1. heinäkuuta alkaen neuvolapalvelun numero on 05 352 7260 ja se palvelee ma-pe kello 7─20. Vanhasta numerosta 05 352 8502 on soitonsiirto uuteen numeroon kolmen kuukauden ajan.

Neuvolan ajanvarauksen voi perua myös tekstiviestitse 24/7 lähettämällä tekstiviestin numeroon +358 45 739 590 38 (1.7.2022 alkaen). Mainitse viestissä nimesi tai lapselle varatussa ajassa lapsen nimi, ja aika, jonka haluat peruuttaa. Aika tulee perua 24 tuntia ennen varatun ajan alkua, jotta se katsotaan perutuksi.

Eksoten asiointipalvelussa voit myös varata, siirtää tai perua vastaanottoaikoja. Asiointipalveluun kirjaudutaan nettisivulta www.eksote.fi.